Ausztria visszaállítja a határellenőrzést | 24.hu
2009. 03. 26. 15:14
A jubileumi NATO-csúcstalálkozó idejére ideiglenesen visszaállítják a határellenőrzést az osztrák-német határon - közölte az osztrák rendőrség.
A kétnapos csúcs április 3-án kezdődik, a határ térségében azonban már mostantól ellenőrzésekre lehet számítani, az osztrák és a német oldalon egyaránt – mondta Ernst Peter, a salzburgi rendőrség szóvivője. A határátlépéshez az utazóknak egészen a NATO-értekezlet végéig érvényes úti dokumentumokkal kell rendelkezniük.
Az atlanti szövetség megalapításának hatvanadik évfordulóját ünneplő találkozót a franciaországi Strasbourgban és a németországi Kehlben rendezik. Értesülések szerint a hatóságok tüntetők megmozdulásaitól tartanak.